Broj: 01-04-4-176-1/25

Datum: 24.01.2025. godine

Na osnovu člana 14. stav (1) Pravilnika o Pravilnika o finansiranju/sufinansiranju razvoja sportista sa područja Općine Stari Grad Sarajevo („Službene novine Kantona Sarajevo“, broj: 2/25) Općinski načelnik putem Službe za obrazovanje, kulturu, sport i mlade Općine Stari Grad Sarajevo raspisuje

**JAVNI POZIV**

**za finansiranje/sufinansiranje troškova takmičenja**

**sportista pojedinaca i sportskih klubova sa područja Općine Stari Grad Sarajevo**

**I - PREDMET JAVNOG POZIVA**

Predmet ovog Javnog poziva je finansiranje/sufinansiranje troškova takmičenja sportista pojedinaca i sportskih klubova sa područja Općine Stari Grad Sarajevo.

**II – OPĆI KRITERIJI ZA DODJELU FINANSIJSKIH SREDSTAVA**

Opći kriteriji za dodjelu finansijskih sredstava za razvoj sportista pojedinaca, sportskih klubova sa područja Općine Stari Grad Sarajevo, putem Javnog poziva su sljedeći:

* da je državljanin BiH;
* da ima prebivalište na Općini Stari Grad Sarajevo najmanje jednu godinu, do dana objave

Javnog poziva;

* da je član kluba koji je registrovan za takmičenje u zvaničnom strukovnom sportskom savezu Federacije Bosne i Hercegovine/Bosne i Hercegovine.

**III – POSEBNI KRITERIJI ZA DODJELU FINANSIJSKIH SREDSTAVA**

Posebni kriteriji za dodjelu finansijskih sredstava za razvoj sportista pojedinaca, sportskih klubova sa područja Općine Stari Grad Sarajevo, putem Javnog poziva koji se boduju od 1 do 10 su sljedeći:

* učešće na Olimpijskim i Paraolimpijskim igrama;
* učešće na Univerzijadama;
* učešće na Svjetskim prvenstvima i kupovima, evropskim prvenstvima i kupovima;
* učešće na Mediteranskim igrama priznatim od svjetskih i evropskih federacija;
* učešće na državnim prvenstvima;
* učešće na drugim takmičenjima u Bosni i Hercegovini i inostranstvu po raspisanom Javnom pozivu iz člana 14. ovog Pravilnika;
* ukupan broj godina bavljenja sportom;
* ostvareni sportski uspjeh u prethodnim godinama;
* ostvareni status perspektivnog sportiste.

**IV – IZNOS FINANSIJSKIH SREDSTAVA**

Sredstva za dodjelu novčane pomoći predviđena su Budžetom Općina Stari Grad Sarajevo za 2025. godinu („Službene novine Kantona Sarajevo“ broj: 1/25) i raspoređivat će se u skladu sa odredbama Pravilnika o finansiranju/sufinansiranju razvoja sportista na području Općine Stari Grad Sarajevo („Službene novine Kantona Sarajevo“ broj: 2/25).

**V – FINANSIRANJE TROŠKOVA**

Finansiranje/sufinansiranje troškova takmičenja sportista pojedinaca i sportskih klubova sa područja Općine Stari Grad Sarajevo putem Javnog poziva, odnosi se na sljedeće :

* + Kotizaciju za učešće na takmičenju;
  + Vizu;
  + Smještaj i hranu;
  + Prijevoz;
  + Putno i zdravstveno osiguranje;
  + Opremu i sportske rekvizite;
  + Troškove organizacije turnira i takmičenja, koji su od interesa za Općinu Stari Grad Sarajevo;
  + Druge troškovi.

Ukoliko aplikant u toku jedne godine ima više takmičenja, finansiranje/sufinansiranje može ostvariti samo za jedno takmičenje.

**VI – DOKUMENTACIJA KOJOM SE DOKAZUJU OPĆI USLOVI IZ TAČKE II OVOG**

**JAVNOG POZIVA**

Uz popunjeni Prijavni obrazac podnosilac zahtjeva obavezan je dostaviti sljedeću dokumentaciju (potpisane akte, originale ili ovjerene kopije) kako slijedi:

* Uvjerenje o državljanstvu ili Izvod iz matične knjige rođenih sa upisanim državljanstvom (ne stariji od 6 mjeseci);
* Potvrdu/obavještenje o prebivalištu iz CIPS-a (ne starija od 6 mjeseci);
* Uvjerenje o kretanju (ne starije od 3 mjeseca do dana podnošenja prijave);
* Potvrdu kao dokaz o ostvarenom sportskom uspjehu u protekloj sezoni kao dokaz o ispunjavanju jednog od kriterija iz člana 3. i 4. ovog Pravilnika;
* Izjavu kandidata kojom se daje saglasnost da se njegovi podaci mogu obrađivati u skladu sa članom 5. Zakona o zaštiti ličnih podataka („Službeni glasnik BiH“ broj 76/11). Za maloljetne kandidate izjavu daje roditelj/staratelj i ista treba biti ovjerena od strane nadležne općinske službe.

**VII – NAČIN I ROK PODNOŠENJA PRIJAVA**

Ovaj Javni poziv se objavljuje na web stranici Općine Stari Grad Sarajevo.

Rok za podnošenje prijava je 31.12.2025. godine.

Prijava sa neophodnom dokumentacijom se podnosi na propisanom obrascu koji se može preuzeti u šalter sali Općine Stari Grad Sarajevo, šalter broj 4 i/ili na web-stranici Općine [www.starigrad.ba](http://www.starigrad.ba)) na protokol Općine ili putem pošte na adresu:

**Općina Stari Grad Sarajevo**

**Služba za obrazovanje, kulturu, sport i mlade**

**(sa naznakom: Javni poziv**

**za razvoj sportista pojedinaca i sportskih klubova sa područja Općine Stari Grad Sarajevo)**

**Ulica Zelenih beretki broj 4**

**71000 Sarajevo**

**VIII – REZULTATI JAVNOG POZIVA**

Kompletnu proceduru odabira korisnika sredstava za finansiranje/sufinansiranje provodi Komisija za fizičku kulturu i sport Općinskog vijeća Stari Grad Sarajevo.

Zadatak Komisije je da u skladu sa odredbama ovog Pravilnika i na osnovu propisanih kriterija objavljenih u Javnom pozivu, svakih 60 dana pregleda dostavljene prijave sa dokumentacijom, te sačini pismeni izvještaj sa utvrđenim prijedlogom liste korisnika sredstava namijenjenih za podršku sportistima pojedincima i sportskim klubovima sa područja Općine Stari Grad Sarajevo.

Aplikacije koje ispunjavaju kriterije utvrđene ovim Pravilnikom, Komisija dostavlja Općinskom načelniku na odobravanje, uz preporuku o iznosu sredstava za svakog aplikanta pojedinačno uzimajući u obzir troškove koje aplikant ima tokom trenažnog procesa i priprema za takmičenja, te ukupan broj bodova ostvaren shodno odredbama ovog Pravilnika.

Na osnovu Odluke Općinskog načelnika, sa izabranim aplikantom zaključuje se ugovor o dodjeli sredstava kojim se regulišu međusobna prava i obaveze.

Ugovore o dodjeli sredstava priprema Služba za obrazovanje, kulturu, sport i mlade.

Nepotpune i neblagovremene prijave neće se uzeti u razmatranje.

Svaki učesnik u Javnom pozivu koji nije zadovoljio uvjete Pravilnika biće pismeno obaviješten.

Za sve dodatne informacije kandidati se mogu obratiti Službi za obrazovanje, kulturu, sport i mlade na brojeve telefona: 033/282-324, 033/282-365 i 033/282-377.

**OPĆINSKI NAČELNIK**

**Irfan Čengić**